Na temelju članka 132. Zakona o gradnji (NN RH br. 153/13, 20/17, 39/19 i 125/19), članka 42. Statuta Općine Grožnjan Grisignana („Službene novine“ Općine Grožnjan Grisignana 2/21), Općinsko vijeće Općine Grožnjan Grisignana, na 19. sjednici održanoj dana \_\_\_\_. studenoga 2023. donosi

**O D L U K U**

**o privremenoj zabrani izvođenja građevinskih radova**

**na području Općine Grožnjan Grisignana u 2024. godini**

1. UVODNE ODREDBE

Članak 1.

Ovom Odlukom privremeno se zabranjuje izvođenje pojedinih vrsta građevinskih radova, određuju područja, godišnje kalendarsko razdoblje i dnevno vrijeme u kojem se privremeno zabranjuje izvođenje radova, kao i opći uvjeti i razlozi zbog kojih se u pojedinim slučajevima mogu izvoditi građevinski radovi, nadzor nad provedbom odluke te prekršajne odredbe.

II. VRSTE GRAĐEVINSKIH RADOVA KOJI SE ZABRANJUJU ILI OGRANIČAVAJU

Članak 2.

1. Pod građevinskim radovima koji se u smislu ove Odluke zabranjuju ili ograničavaju smatraju se zemljani radovi i radovi na izgradnji konstrukcije svih vrsta građevina razvrstanih sukladno članku 4. Zakona o gradnji (NN RH br. 153/13, 20/17, 39/19 i 125/19.

(2) Zemljanim radovima i radovima na izgradnji konstrukcije građevine, u smislu ove odluke, smatraju se prethodni i pripremni zemljani radovi, armirački radovi, betonski radovi i ostali građevinski radovi na i oko građevine, a obavljaju se uz pomoć radnih strojeva, kompresora, kamiona, građevinskih miješalica, udarnih čekića i sličnih naprava kojima se proizvodi buka i prašina u okolišu.

III.PODRUČJE, RAZDOBLJE I VRIJEME ZABRANE IZVOĐENJA GRAĐEVINSKIH RADOVA

Članak 3.

Privremeno se zabranjuje izvođenje građevinskih radova iz članka 2. ove Odluke u svim naseljenim mjestima na području Općine Grožnjan Grisignana, osim u dijelu naselja Kave - industrijskoj zoni.

Članak 4.

Izvođenje građevinskih radova iz članka 2. zabranjuje se:

- u mjestu Grožnjan Grisignana u razdoblju od 01. lipnja do 30. rujna 2024.g. svakog dana od 00,00 do 24,00 sata;

- u ostalim naseljenim mjestima na području Općine Grožnjan Grisignana od 01.srpnja do 31.kolovoza 2024.g. od ponedjeljka do subote od 00,00 do 09,00 sati te od 17,00 do 24,00 sata, a na dane državnih praznika, blagdana i nedjeljom od 00,00 do 24,00 sata.

Članak 5.

Investitori i izvođači koji su zauzeli javnu površinu u svrhu izvođenja građevinskih radova, dužni su istu dovesti u prvobitno stanje do dana privremene zabrane izvođenja građevinskih radova, tj. do 01. lipnja u mjestu Grožnjan, odnosno do 01. srpnja u ostalim naseljenim mjestima na području Općine Grožnjan Grisignana.

IV.IZUZECI OD ZABRANE I OGRANIČENJA IZVOĐENJA GRAĐEVINSKIH RADOVA

Članak 6.

U području, razdoblju i vremenu utvrđenim člancima 3. i 4. ove Odluke, iznimno se mogu izvoditi zemljani i građevinski radovi na izgradnji konstrukcije građevine u sljedećim slučajevima:

* građenje objekata za koje je odlukom Vlade RH ili posebnim zakonom utvrđen interes Republike Hrvatske;
* uklanjanje građevina na temelju rješenja građevinske inspekcije ili odluke drugog tijela državne vlasti, a traži se žurno postupanje;
* hitni radovi na popravcima objekata i uređaja komunalne i ostale infrastrukture kojima se sprečavaju posljedice po život i zdravlje ljudi;
* nužni radovi na popravcima građevina kada zbog oštećenja postoji opasnost po život i zdravlje ljudi;
* radovi na priključku vode i električne energije.

Članak 7.

Ovom Odlukom regulira se i izvođenje građevinskih radova na svim mjesnim grobljima na području Općine Grožnjan Grisignana, na način da se zabranjuje izvođenje građevinskih radova nedjeljom i na dane državnih praznika i blagdana, te 4 (četiri) dana prije dana Svih svetih i Dana mrtvih.

V. NADZOR NAD PROVEDBOM ODLUKE

Članak 8.

Nadzor nad provedbom ove Odluke provodi komunalno redarstvo sukladno odredbama Zakona o građevinskoj inspekciji (Narodne novine, broj 153/13, 20/17, 39/19 i 125/19).

Članak 9.

Novčana kazna za izvođača koji postupa protivno članku 3. ove Odluke određena je člankom 167. stavkom 5. i 6. Zakona o gradnji (Narodne novine br. 153/13, 20/17, 39/19 i 125/19) te iznosi:

5.000 EURA za pravnu osobu u svojstvu izvođača građevinskih radova i

3.000 EURA za fizičku osobu u svojstvu izvođača građevinskih radova.

Komunalni redar će izreći novčanu kaznu sukladno Naputku Ministarstva graditeljstva i prostornog uređenja o novčanim kaznama koje izriču komunalni redari (NN 23/18) u provedbi Zakona o građevinskoj inspekciji.

VI.PRIJELAZNE I ZAVRŠNE ODREDBE

Članak 10.

Stupanjem na snagu ove Odluke prestaje važiti Odluka o privremenoj zabrani izvođenja građevinskih radova od 24. studenoga 2022, KLASA: 360-02/23-01/01.

Članak 11.

Ova Odluka stupa na snagu osmog dana od dana objave u „Službenim novinama Općine Grožnjan Grisignana“, a primjenjuje se od 01. siječnja 2024.godine.

KLASA: 360-02/23-01/01

URBROJ: 2163-18/01/1-22-

Grožnjan-Grisignana, \_\_\_. studenoga 2023.g.

OPĆINSKO VIJEĆE OPĆINE GROŽNJAN GRISIGNANA

PREDSJEDNICA:

Roberta Veroneze